Grizkapa porfirio

La Grizkapa porfirio (Porphyrio poliocephalus), estas granda birdo de la familio de Raledoj kaj ordo de Gruoformaj. Ĝi troviĝas el Mezoriento kaj la Hinda subkontinento ĝis suda Ĉinio kaj norda Tajlando. Ĝi iam estis konsiderata subspecio de la Purpura porfirio, sed estis altigita al statuso de plena specio en 2015; hodiaŭ la Purpura porfirio estas konsiderata superspecio kaj ĉiu el la ties subspeciaj grupoj estas deklaritaj plena specio.

La masklo faras prilaboratan pariĝadan ceremonion, tenante akvoherbon en sia beko kaj kapsubigante antaŭ la ino kiu laŭtkrias.

 Taksonomio kaj sistematiko 
La grizkapa porfirio estas unu el 15 specioj en la genro Porphyrio. Ĝi estis klasita kiel subspecio de P. porphyrio ĝis 2015, kiam la komplekso de la Purpura porfirio estis disigita en ses specioj.

 Subspecioj 

 P. p. poliocephalus Latham, 1801: nomiga subspecio. El Barato (inklude la insulojn de Andamanoj kaj Nikobaroj) kaj Srilanko ĝis suda Ĉinio kaj norda Tajlando.
 P. p. seistanicus Zarudny kaj Härms, 1911: el Irako kaj suda Irano ĝis Pakistano, Afganio, kaj nordokcidenta Barato. Estas ankaŭ enkondukita populacio en Florido.
 P. p. caspius Hartert, 1917 : proksime de Kaspia maro, nordokcidenta Irano, kaj Turkio.

Aspekto
Tiu specio havas bluecgriza kapo (kiu nomigas la specion), helbluan bruston tre kontrastan kun purpurbluaj nuko, malantaŭa kolo kaj supra dorso, dum malsupradorso iĝas pli bruna kaj malhela, nigreca pinte kontraste kun blanka subvosto. Kiel aliaj porfirioj, ankaŭ ili havas ruĝajn krurojn, bekon kaj frontan ŝildon, sed tiukadre observebla iom da seksa duformismo, nome la masklo havas pli ampleksan ŝildon, kaj nigran bekon, dum la ino havas nur nigran bekobazon.

Referencoj


Kategorio:Raledoj
Kategorio:Faŭno de Suda Azio
Kategorio:Bestoj el la Aŭstralazia ekozono